સામાન્ય પરિવારની સાક્ષીને રિયો ઓલિમ્પિક પહેલાં કદાચ કોઇ ઓળખતું પણ ન હતું. પણ એેક બસ કન્ડક્ટર સુખબીર મલિકની પુત્રી સાક્ષી કે જે પહેલવાન છે, જેણે રિયો ઓલિમ્પિકમાં ભારતને બ્રોન્ઝ મેડલ અપાવીને દેશ અને દુનિયામાં પોતાની આગવી ઓળખ ઊભી કરી છે. પહેલવાની માત્ર પુરુષો જ કરી શકે તેવું નથી. સ્ત્રીઓ પણ સારી પહેલવાન હોય છે આ વાતને ફિલ્મ ‘સુલતાન’માં ખૂબ જ સરસ રીતે રજૂ કરવામાં આવી છે. ત્યારે સલમાન ખાન અને સાક્ષી બંને યુવાનો માટે પ્રેરણા રૂપ બની રહ્યાં છે. આપણા શહેરમાં પણ એવા કેટલાક દેશી અખાડાઓ છે જ્યાં આઝાદી પહેલાંના સમયથી લંગોટ પહેરીને પહેલવાનો કુસ્તીના દાવ અજમાવે છે.